<classify> RAIS Dk. John Magufuli amemwagiza Mkuu wa Jeshi la Polisi IGP, Simon Sirro, kuwaajiri vijana 1,500 waliopitia mafunzo ya Jeshi la Kujenga Taifa JKT kwa ajili ya kuitumikia polisi. Vijana hao 1,500 ni tofauti na wale 2,356 wa JKT alioagiza juzi waajiriwe na vyombo vya ulinzi na usalama kutokana na kushiriki kujenga ukuta wenye urefu wa kilomita 24.5, unaozunguka migodi ya Tanzanite iliyopo eneo la Simanjiro, Manyara. Akizungumza mbele ya halaiki ya wananchi wa Arusha katika Uwanja wa Sheikh Amri Abeid jana baada ya kuzindua nyumba 31 za polisi, Magufuli, alionya kuwa ajira alizotangaza zisiwe kwa ajili ya watoto wa wakubwa ndani ya jeshi hilo bali ziwe kwa vijana waliopitia JKT. Pamoja na kumwagiza IGP Sirro kufuatilia na kusimamia mchakato huo wa ajira ili usiendeshwe kwa upendeleo, alisema yeye mwenyewe atafuatilia kwa karibu. IGP umesema changamoto mbalimbali hapa ikiwamo upungufu wa askari, natangaza hapa vijana 1,500 wakaajiriwe wawe askari wa Jeshi la Polisi. Katika ajira hizi waajiriwe wale vijana waliopata mafunzo ya JKT. Najua baada ya kutangaza hapa mtaanza upendeleo, kila ...  <topic>: kitaifa 